**Informacija apie gautą planuojamos ūkinės veiklos Kairių ežero dalies valymo ir pakrantės sutvarkymo poveikio aplinkai vertinimo ataskaitą**

2014-09-12 Poveikio aplinkai vertinimo ir taršos prevencijos skyrius, Tatjana Dunkauskienė, tel.: 8706 62033.

**Planuojamos ūkinės veiklos užsakovas (pavadinimas, adresas, telefonas, faksas)** –Šiaulių rajono savivaldybės administracija, Vilniaus g. 263, Šiauliai, tel. (8-41) 59 6642, faks. (8-41) 52 3886.

**Planuojamos ūkinės veiklos (toliau - PAV) dokumentų rengėjas (pavadinimas, adresas, telefonas, faksas)** – UAB „Hidrostatybos projektai“, Gamyklos g. 4, Gargždai, tel./faks. (8-46) 47 0940

**Planuojamos ūkinės veiklos pavadinimas –** Kairių ežero dalies valymas ir pakrantės sutvarkymas.

**Planuojamos ūkinės veiklos vieta (apskritis, miestas, rajonas, seniūnija, kaimas, gatvė)** – Šiaulių apskritis, Šiaulių rajonas, Kairių seniūnija, Kairių kaimas.

**Atsakinga institucija -**  Aplinkos apsaugos agentūra, A. Juozapavičiaus g. 9, LT-09311 Vilnius, tel. +370 70662008, faks.: +370 70662000.

**Poveikio aplinkai vertinimo subjektai:**

1. Šiaulių visuomenės sveikatos centras 2014-01-10 raštu Nr. S-85 (9.10.7) pritarė PAV programai su pastabomis; 2014-08-27 raštu Nr. S-4180 (9.10.7)-PAVA-S pritarė PAV ataskaitai bei planuojamos ūkinės veiklos galimybei pasirinktoje vietoje.
2. Šiaulių rajono savivaldybės administracija 2014-02-11 raštu Nr. S-295(3.24) pateikė išvadą, kad derina PAV programą be pastabų; 2014-07-01 raštu Nr. S-1341(3.24) pateikė išvadą, kad derina PAV ataskaitą be pastabų.
3. Kultūros paveldo departamento prie Kultūros ministerijos Šiaulių teritorinis padalinys 2013-12-23 raštu Nr. (9.38-Š)2Š-819 pateikė išvadą, kad pastabų PAV programai neturi; 2014-06-10 raštu Nr. (9.38.-Š)2Š-342 pateikė išvadą, kad pastabų PAV ataskaitai neturi.
4. Šiaulių apskrities priešgaisrinė gelbėjimo valdyba 2014-01-16 raštu Nr. S1-100 pateikė išvadą, kad derina PAV programą; 2014-06-27 raštu Nr. S1-1051 pateikė išvadą, kad derina PAV ataskaitą ir pritaria planuojamos ūkinės veiklos galimybei.

Informacija apie visuomenės viešą supažindinimą su planuojamos ūkinės veiklos poveikio aplinkai vertinimo ataskaita buvo skelbiama:respublikiniame laikraštyje „Respublika“ (2014 m. gegužės 9 d.), Šiaulių rajoniniame laikraštyje „Šiaulių kraštas“ (2014 m. gegužės 8 d.). Skelbimai buvo pakabinti Šiaulių rajono savivaldybės administracijos skelbimų lentoje (2014-05-08), Šiaulių rajono savivaldybės administracijos Kairių seniūnijos skelbimų lentoje (2014-05-08), taip pat informacija buvo skelbiama Šiaulių rajono savivaldybės internetiniame puslapyje (2014-05-09). Visuomenės viešas supažindinimas su PAV ataskaita įvyko 2014 m. gegužės 23 d., 17 val., Šiaulių rajono savivaldybės Kairių seniūnijos aktų salėje (Plento g. 2, Kairiai., Šiaulių r. sav.). Viešajame supažindinime dalyvavo PAV dokumentų rengėjo atstovai ir suinteresuotos visuomenės atstovai. Suinteresuotos visuomenės pasiūlymų negauta.

Visuomenė apie parengtą PAV programą buvo informuota: respublikiniame laikraštyje „Respublika“ (2013-11-29), Šiaulių rajoniniame laikraštyje „Šiaulių kraštas“ (2013-11-21). Skelbimai buvo pakabinti Šiaulių rajono savivaldybės administracijos skelbimų lentoje (2013-11-25) ir Šiaulių rajono savivaldybės Kairių seniūnijos skelbimų lentoje (2013-11-25).

**Prašymų teikimo terminas –** iki 2014 m. rugsėjo 26 d. visuomenė turi teisę kreiptis į atsakingą instituciją (Aplinkos apsaugos agentūrą) ir raštu pateikti prašymus planuojamos ūkinės veiklos poveikio aplinkai vertinimo ataskaitos klausimais.